因為我好中意「濕平」同追星,但又唔係好多錢,所以唯有食平d~
限住自己一日只用1000yen食飯~~~
岩岩夜晚呢餐,我就去左附近超市搵食喇~
夜晚唔可以無飯落肚,所以我就去左睇下有咩平既sushi食喇~
發現有三文魚壽司卷!而且只係100yen!!計埋稅都只係108yen咋!!!
雪櫃入面放左d兜兜係到,自己用旁邊既鉗仔去夾sushi落兜兜到就ok架喇~
睇開我寫野既朋友應該都知道我一向重口味,所以點可以唔食呢d炸野呢?
超多選擇,任君選擇~
有炸蝦、炸豬排、炸蕃薯、炸雞排、烤豬肉串、炸魚柳、炸三文魚……
真係好多好多,我企係到諗左好耐(因為我有選擇困難症XD)
當係到諗食炸豬肉串定炸雞排好時,再望望隔離既炸三文魚~
同樣價錢,梗係食炸三文魚啦!!!
另外,我都揀左件炸豬排~~
去收銀排隊俾錢,只係366yen咋!
兌返港紙只係$25.6咋!!!
食後感︰我中伏!個三文魚壽司卷入面竟然有wasabi!!!
另外,個炸三文魚係炸皮好厚,而三文魚就好薄~但味道係ok既~
至於炸豬排呢…因為我食完兩件已經飽喇…夜少少先再食埋炸豬排~
如果大家都係為追星睇live而黎日本既話,又或者長stay日本既話,想慳錢既就考慮下去超市搵食啦!
一分錢一分貨既,400yen都唔洗,味道還好啦,份量係少d既~
所以,可能岩絲打多d,如果巴打自問細食既,都可以試下既~